据《缁门崇行录》记载,慧远大师的师父——道安大师拥有常人难以企及的记忆力,能日诵万言,堪称过目不忘。“晋道安法师,十二出家,神性聪敏,而形貌甚陋,不为师所重。驱役田舍,至于三年,执勤就劳,曾无怨色。数岁之后,方启师求经,师与辨意经一卷,可五千言。安赉经入田,因息就览,暮归更求余经,师曰:“昨经未读,乃复求耶?”答曰:“即巳成诵。”师虽异之,而未信也。更与成具光明经一卷,将一万言,赍之。如初,暮复还经,师令诵之,不差一字,方大惊叹。赞曰:“安清庙之圭璋也,置之耒耜而服勤不怨,今弟子才负寸长,礼貌衰则去矣。况田役耶?况久于田役耶?吾于是三叹。”